Es reforça el servei d'autobusos per a augmentar la freqüència de pas per Xirivella
24 de agost de 2023

Paqui Bartual, alcaldessa de Xirivella, assegura que és conscient de “els problemes que pateixen els usuaris del servei públic d'autobusos de Xirivella i que a més s'ha vist agreujat per la reducció de freqüències a causa de l'horari estival i la saturació del servei a causa d'un augment de viatgers procedents d'altres poblacions”.

El Secretari autonòmic d'Infraestructures i Transports, José Vicente Dómine ha comunicat a l'alcaldessa, en una reunió mantinguda este matí, la nova mesura que consisteix en un reforç extraordinari de la freqüència de pas dels autobusos en les hores punta que està en marxa des de hui mateix. A més, ha traslladat que a partir del pròxim dilluns tornen els horaris habituals que havien sigut substituïts pels d'estiu. L'alcaldessa també ha demanat un esforç per a vetlar i vigilar que estes noves mesures temporals es complisquen correctament.

Però per a Bartual, esta situació “amb un servei d'autobusos clarament insuficient no és nova en la nostra localitat. El problema ve des de lluny amb una licitació caducada des de fa cinc anys i s'ha estat oferint el servei mitjançant un contracte d'emergència que també va prescriure el mes de febrer passat sense el govern anterior aconseguira desembossar la situació a temps”.